
Për ripërtëritjen e licencës së agjencisë së administrimit kolektiv të së drejtës së autorit në fushën e muzikës dhe regjistrimeve mekanike të saj, “Albautor”

Duke marrë parasysh dokumentet e mëposhtme, bashkëlidhur:
a) kërkesën dhe dosjen me dokumentacionin e Agjencisë “Albautor” për ripërtëritjen e licencës;
b) propozimin e Zyrës Shqiptare për të Drejtën e Autorit, nr.163 prot., datë 22.6.2007 për licencimin e kësaj agjencie në fushën e muzikës dhe regjistrimeve mekanike të saj;
c) vlerësimin e Drejtorisë së Hartimit dhe Përafrimit të Legjislacionit dhe Shërbimeve Juridike të MTKRS, mbi ligjshmërinë e kërkesës dhe dosjes;
konstatoj se, në përmbushje të detyrimeve ligjore që burojnë nga ligji nr.9380, datë 28.4.2005 “Për të drejtat e autorit dhe të drejtat e tjera të lidhur me të”, është kompetencë e Ministrit miratimi i ripërtëritjes së licencës së kësaj agjencie në fushën e muzikës dhe regjistrimeve mekanike të saj.
Për sa më sipër, në mbështetje të nenit 102 pika 4 të Kushtetutës, të nenit 124 pika 1 të Kodit të Procedurave Administrative dhe të neneve 108, pika 1, dhe 109, pika 2 dhe 3, të ligjit nr.9380 datë 28.4.2005 “Për të drejtat e autorit dhe të drejtat e tjera të lidhura me të”,

Urdhëroj:

1. Ripërtëritjen e licencës së Agjencisë së Administrimit Kolektiv të së Drejtës së Autorit në fushën e muzikës dhe regjistrimeve mekanike të saj, “ALBAUTOR”.
2. Afati i licencës është tre vjet nga hyrja në fuqi e këtij urdhri.
3. Urdhri i Ministrit nr.66, datë 30.3.2004 revokohet.
Ky urdhër hyn në fuqi pas botimit në Fletoren Zyrtare.

Ministri TURIZMIT, KULTURËS, 
RINISË DHE SPORTEVE
Ylli Pango

